open-index/open-wikipedia-markdown huggingface dataset:
Charmaine Hooper

**Charmaine Elisabeth Hooper** (født 15. januar 1968 i Georgetown, Guyana) er en kanadisk tidligere fotballspiller. Hooper regnes blant de beste fotballspillerne noensinne, sammen med Mia Hamm, Michelle Akers, Sun Wen, Bente Nordby og Hege Riise.

## Klubblag
Hooper begynte som fotballspiller i Zambia, der faren var stasjonert. Deretter flyttet hun til Nepean i Ontario, og spilte på Nepean Hotspurs som liten. Etter hvert flyttet hun til USA og spilte på North Carolina State University, der hun markerte seg tidlig. Dette var den første av mange utenlandsopphold. I 1993 dro Hooper til Norge og spilte en sesong for Donn i dennes debutsesong i Toppserien. Med god hjelp av Hooper kom Donn på fjerdeplass og Hooper selv kom på tredjeplass på toppscorerlisten det året. Hooper ble imidlertid ikke i Donn, og kort tid etter dro hun til Italia, der hun spilte for Lazio. Heller ikke der ble hun mer enn én sesong, og neste stopp ble Japan. Der hun i Norge og Italia hadde kommet i skyggen av Birthe Hegstad og Carolina Morace i toppscorerkampen, var hun i Japan langt bedre. For laget FC Prima Ham ble hun toppscorer i 1994 og 1995, kåret til «Årets spiller» i 1995 og ble tatt ut på laget i 1994, 1995 og 1996.

Samtidig som hun spilte i Japan, brukte hun tiden mellom sesongene i USA, der hun spilte for Rockford Dactyls. I 1998 avsluttet hun karrieren i Japan, og spilte for Chicago Cobras fram til 2000. I 1999 scoret Hooper begge målet for verdenslaget mot USA i oppkjøringen til VM. Fra 2000-2003 spilte Hooper for Atlanta Beat i WUSA. Hooper markerte seg sterkt også der. I sin første sesong for Beat var hun med på å få laget til finale. Hun kom på andreplass i toppscorerlisten bak Tiffeny Milbrett, og ble tatt ut på årets lag. Hooper ble i Beat fram til ligaen og laget ble lagt ned sent i 2003. Siden da har Hooper vørt av og på innen klubbfotball. Hun spilte i 2006 for New Jersey Wildcats, og i 2008 for Fort Worth FC, men hun står ikke nevnt i Fort Worths spillerliste.

## Landslag
Hooper debuterte på det kanadiske landslaget den 7. juli 1986 mot USA. Hun har vært med i startoppstillingen i VM i 1995, 1999 og 2003 og tilsammen scoret fire mål. Hooper og noen andre spillere ble i 2006 suspendert for å ikke ha møtt opp på en trening i Newfoundland.

Hooper har en fotballbane i Ontario oppkalt etter seg.

## Referanser


## Kilder
* Biografi ved CanadaSoccer
* NC State Women's soccer 

## Eksterne lenker
*
Heggerullvikler

**Heggerullvikler** (*Eudemis porphyrana*) er en sommerfugl i gruppen av viklere (Tortricidae). 

## Utseende
En middelsstor (vingespenn 17-21 millimeter) vikler. Thorax har to oppstående hårkvaster. Forvingen er blekt okerfarget i den indre og bakre delen, mørkbrun i den ytre og fremre. Vingen har to litt uregelmessige, hvite tverrbånd med mørk midtstripe, det ytterste av disse danner gjerne en "Y". Bakvingen er lyst gråbrun.

## Levevis
Arten har larver som lever på hegg (*Prunus padus*) og eple (*Malus domestica*), men også på mange andre løvtrær. Den kan av og til gjøre noe skade på frukttrær.
De voksne sommerfuglene flyr om natten i juli-august og kommer gjerne til lys.

## Utbredelse
Den er utbredt over det meste av Europa, og også i den nordlige delen av Asia.
I Norge finnes den på Østlandet og Sørlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Eudemis]]*  Hübner, 1825
******** **heggerullvikler**, *Eudemis porphyrana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: Eudemis porphyrana  (Insecta: Lepidoptera: Tortricidae)
* *Eudemis porphyrana* på UK Moths: Eudemis porphyrana - UKMoths
* Fauna Europaea, utbredelsesdatabase for europeiske dyr: Fauna Europaea : Taxon Details

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jan Ove Ekeberg

**Jan Ove Ekeberg** (født 1954) er en norsk forfatter og journalist. Han er blant annet kjent som mangeårig nyhetsanker i TV 2, og har siden 2016 vært forfatter på heltid.

## Karriere
Ekeberg har erfaring som journalist fra flere aviser, blant annet *VG* og *Dagens Næringsliv*. Han har arbeidet i NRK og i TV 2, hvor han var med nesten fra starten. Han ledet økonominyhetene på TV 2 Nyhetskanalen. Ekeberg var Fulbright-stipendiat og har en mastergrad i statsvitenskap fra University of Minnesota.

Ekeberg debuterte som forfatter med en biografi om Gro Harlem Brundtland i 1996. Totalt har han skrevet, eller vært medforfatter til, fem biografier, en norgesbok, åtte skjønnlitterære romaner og tre syngespill.

## Bibliografi
**Skjønnlitteratur**

* : *I sverdets tid* – spenningsroman fra norsk borgerkrigstid, Juritzen
* : *I sverdets tid 2: Kongedrapene* – spenningsroman, Juritzen
* : *I sverdets tid 3: Helligdommen* – spenningsroman, Juritzen
* : *Vilja vikingjente: De røde bjørnene* – barnebok, Juritzen
* : *Vilja vikingjente: De blå hvalene* – barnebok, Juritzen
* : *Vilja vikingjente: Helgenkongens hester* – barnebok, Juritzen
* : *Den barmhjertige terroristen* – kriminalroman, Gyldendal
* : *Den siste vikingkongen 1: Krigens læregutt* – roman, Gyldendal
* : *Den siste vikingkongen 2: Djevelens rytter* – roman, Gyldendal
* : *Den siste vikingkongen 3: Keiserens leiesoldat* – roman, Gyldendal
* : *Den siste vikingkongen 4: Fredens fiende* – roman, Gyldendal
* : *Den siste vikingkongen 5: Dødens hærfører* – roman, Gyldendal
* : *Legionær 1:* *Barbarene fra nord* – roman om Norge under romertiden

**Biografier**
* : *Statsministeren : makten og mennesket* – biografi om Gro Harlem Brundtland, sammen med Per Arne Bjerke, Tiden 
* : *Et liv i isen : polarkokken Adolf Henrik Lindstrøm* – biografi, Kagge forlag 
* : *Kong Carl : en uatorisert biografi om Carl I. Hagen* – biografi sammen med Jan Arild Snoen, Kagge forlag 
* : *Norway : past/present/future* – sakprosa, Stenersen forlag 
* : *Gjør din plikt, krev din rett!* – biografi om Yngve Hågensen, skrevet sammen med Hågensen, Aschehoug 
* : *Forvandlingens by : Fredrikstad gjennom 450 år* – sammen med Trond Svandal, Tindlund forlag 
* : *Den store forvandlingen : Posten i en digital tid* – utgitt av Posten Norge 

**Syngespill**
* 2000: *Langsomt ble musikken vår egen* – norsk sang og musikk gjennom tusen år 
* 2005: *Gambleren* – om Christian Michelsen og unionsoppløsningen  
* 2007: *Pilegrim* – om pilegrimsvandring i middelalderen 
* 2018: *Birkebeinerprinsen* – utendørsforestilling om Inga fra Varteig, musikk av Ole Magnus N. Ekeberg

## Referanser


## Eksterne lenker
*Presentasjon av Jan Ove Ekeberg i Forfatterkatalogen på Forfattersentrums nettsider
Maury Chaykin

**Maury Chaykin** (født 27. juli 1949 i Brooklyn, New York, død 27. juli 2010 i Toronto, Canada) var en amerikansk-født canadisk skuespiller. 

Han er mest kjent for sin rolle som detektiven Nero Wolfe. Hans far, Irving J. Chaykin (1912–2007), ble også født i Brooklyn, og var professor i regnskap ved City College of New York. Hans mor, Clarice Chaykin (født Bloomfield), ble født i Manitoba, Canada og var sykepleier.

Chaykin studerte drama ved State University of New York i Buffalo. Deretter flyttet han til Toronto, Ontario, der han bodde frem til sin død. Han var gift med den kanadiske skuespilleren Suzannah Hoffmann, som han hadde en datter, Rose, sammen. Maury Chaykin døde i Toronto 27. juli 2010, på hans 61ste bursdag, på grunn av komplikasjoner med en infeksjon i hjerteklaffen.

Chaykin hadde sin første hovedrolle i Whale Music fra 1994, hvor han spilte en utbrent rockestjerne. Chaykin ble kåret til beste skuespiller på den femtende Genie Awards for sine skuespiller-prestasjoner. I 1999 var han med i filmen Entrapment, der hovedpersonene ble spilt av Sean Connery og Catherine Zeta-Jones.

## Referanser


## Eksterne lenker
*
Zhang Shuguang

**Zhang Shuguang** (kinesisk: 张曙光, født i desember 1956 i Shanghai i Folkerepublikken Kina, hjemstavn Liyang i Jiangsu, er en ledende kinesisk jernbaneingeniør.

Han ble uteksaminert fra Lanzhou jernbaneuniversitet i 1982 og er nestsjefsingeniør for Folkerepublikken Kinas jernbaneministerium og nestsjefdesigner for Kinas høyhastighetsjernbaner.

## Referanser
Liu Zhijun

**Liu Zhijun** (kinesisk: 刘志军, pinyin: *Liú Zhìjūn*; født 29. januar 1953 i  Ezhou i provinsen Hubei i Kina) er en kinesisk politiker. Han ble minister for jernbanene i Folkerepublikken Kina i 2003., etter en lang karriere i høye stillinger i jernbanene.Han ble avsatt den 25. februar 2011 på grunn av korrupsjonsanklager. 

## Referanser


## Eksterne lenker
*
Skage Lense

**Skage Lense** var en tømmerlense i Namsen utenfor gårdene Furre og Furrenesset i bygda Skage i Overhalla.

Alt tømmeret som ble fløtt i Namsen ble her samlet sortert og «soppet», dvs. buntet sammen til flåter. Fra lenseanlegget ble tømmeret slept med båter ned til sagbrukene i Namsos. 

Anlegget ble etablert i 1906 og ble brukt til samling, sortering og sopping (bunting/sammenbinding) av fløtet tømmer til sagbrukene i Namsos. Fra 1912 ble soppingen gjort maskinelt. Det har vært fløtet tømmer ned Namsen i uminnelige tider, og de første lensene ble anlagt på midten av 1800-tallet. 

På det meste, omkring 1950, var 40 personer ansatt ved Skage Lense. Enkelte sesonger på 1950-tallet passerte mer enn én million stokker gjennom dette lenseanlegget. Etter siste verdenskrig ble stadig mer av tømmeret transportert med lastebiler. Skage Lense ble lagt ned i 1971.
## Referanser
Egon Klepsch

**Egon Klepsch** (født 30. januar 1930 i Bodenbach ved Tetschen i Tsjekkoslovakia, død 18. september 2010 i Koblenz i Tyskland) var en tysk politiker (CDU). Han var president i Europaparlamentet fra 1992 til 1994.

I årene 1963–1969 var Klepsch leder for Junge Union. I 1965 jobbet han i en kort periode som en valgkamp-leder for Ludwig Erhard. I samme år ble han valgt til den tyske Forbundsdagen, som han tilhørte frem til 1980.

Fra 1973 var han medlem av Europaparlamentet parallelt til Forbundsdagen. Etter det første direkte valget til parlamentet i 1979, ble Klepsch leder for den politiske gruppen. Han var president for Europaparlamentet i perioden fra 1992 til 1994. I 1994 pensjonerte han seg fra Europaparlamentet og ble rådgiver for Deutschen Vermögensberatungs AG.

## Referanser


## Eksterne lenker
* 
*
Peter Christopherson

**Peter Christopherson** (født 27. februar 1955 i Leeds, døde i søvne natt til 25. november 2010) var en britisk musiker, regissør og designer, og tidligere medlem av den innflytelsesrike britiske designbyrået Hipgnosis.

Han var en av de opprinnelige medlemmene av Throbbing Gristle. Etter Throbbing Gristle deltok han i stiftelsen av Psychic TV sammen med Geoffrey Rushton, aka John Balance. Etter sin korte tid i Psychic TV, dannet Christopherson Coil sammen med John Balance, som varte i underkant av 23 år, inntil Balance døde.

## Referanser


## Eksterne lenker
* 
* 
*
Godfrey Binaisa

**Godfrey Binaisa** (1920–2010) var en ugandisk advokat som var justisminister i Uganda mellom 1962 og 1968 og president fra juni 1979 til mai 1981. 

Ved sin død i 2010 var han Ugandas eneste gjenlevende tidligere president. Binaisa var i utgangspunktet advokat. Han ble utdannet ved King's College Budo og Makerere College. Han fikk en lavere grad innen juss fra King's College i London i 1955. Han drev privat advokatpraksis i Kampala før han begynte som politiker, og senere ble president.

Binaisa var medlem av politiske partiene Uganda National Congress og United Congress Party på 1950-tallet. Han ble senere med i Uganda People's Congress, som i 1962 dannet det første  regjeringen etter landets uavhengighet fra Storbritannia. Han ble utnevnt til justisminister i 1962, en posisjon der han tjenestegjorde frem til 1968.

I 1969 Binaisa gikk inn i privat juridisk praksis, og etter at diktatoren Idi Amin tok over makten i 1971, reiste han i eksil til USA, der  han praktiserte som advokat Mount Vernon i New York. Mens han bodde i USA, ble han medlem av Uganda Freedom Union, en av flere anti-Amin grupper som var blitt dannet av ugandere i eksil.

Etter at Idi Amin var blitt styrtet i 1979, vendte Binaisa tilbake til Uganda. Etter Idi Amin, tjente Yusuf Lule som midlertidig president i 68 dager. 20. juni 1979 ble Binaisa utnevnt til president i Uganda av National Consultative Commission, som da var øverste styrende organ i Uganda National Liberation Front (UNLF), en koalisjon av tidligere ugandisk landsforviste som hadde hjulpet til med å fjerne Idi Amin.

Binaisa ble fjernet fra presidentembetet den 12. mai 1980 av den militære kommisjonen, et mektig organ i UNLF ledet av Paulo Muwanga og som hadde Yoweri Museveni (daværende leder av partiet Uganda Patriotic Movement) som nestleder. Landet ble ledet av Presidential Commission of Uganda som hadde blitt satt opp et par dager etter statskuppet av Binaisa.

Gjennom 1980-og 1990-tallet, bodde Binaisa i New York, der han arbeidet som advokat. Senere returnerte han til Uganda, der han levde et rolig liv som pensjonist. Binaisa giftet seg med Tomoko Yamamoto den 26. juli 2004. De hadde møttes gjennom internett. Ekteskapet tok slutt i juli 2005. Binaisa døde i søvne den 5. august 2010. Han var 90 år gammel og hadde hatt slag eller hjerteinfarkt tidligere dette året. Binaisa ble innvilget statsbegravelse av myndighetene i Uganda.

## Referanser
Ottfried Neubecker

**Otto Friedrich «Ottfried» Neubecker** (født 22. mars 1908 i Charlottenburg i Berlin, død 8. juli 1992 i Wiesbaden) var en internasjonalt kjent, tysk heraldiker, flaggforsker og ordenskjenner.

Han studerte ved universiteter i Genève, Heidelberg og Berlin. I 1931 ble han dr. philos. med avhandlingen *Das Deutsche Wappen 1806–1871*. I 1982 fikk han den tyske fortjenesteordenen Bundesverdienstkreuz am Bande.

I Skandinavia er han spesielt kjent for sitt store og rikt illustrerte bokverk *Heraldik. Kilder, brug, betydning*, København 1979, som er oversatt fra den tyske utgaven av verket. Den danske utgaven er imidlertid adskillig supplert og bearbeidet for skandinaviske forhold av den kjente, danske heraldiker og arkivar Nils G. Bartholdy.

Ottfried Neubecker var også i Norge og holdt et foredrag i Norsk Heraldisk Forening.

## Heraldiske skrifter
* *Die Reichseinheitsflagge.* 1926.
* *Die deutschen Farben.* 1929.
* *Das Deutsche Wappen 1806–1871.*  Berlin 1931.
* *Deutsch und Französisch für Heraldiker.* Berlin 1934.
* *Fahnen und Flaggen.* Leipzig 1939.
* *Flaggenbuch des Oberkommandos der Kriegsmarine.* 1939.
* *Kleine Wappenfibel.* Konstanz 1969.
* *Heraldik. Wappen – ihr Ursprung, Sinn und Wert.* Frankfurt am Main 1977.
* *Wappenbilderlexikon.* München 1985.
* *A Guide to Heraldry.* Adligenswil 2006.

## Biografier
* Nils G. Bartholdy: «Ottfried Neubecker 1908-1992» (nekrolog), *[[Heraldisk Tidsskrift]]*, bind 7 nr. 66, 1992
* Henning, Eckart og Dietrich Herfurth: *Orden und Ehrenzeichen: Handbuch der Phaleristik*, Köln: Böhlau, 2010, s. 188–190

## Referanser


## Litteratur
* Ottfried Neubecker: *Heraldik. Kilder, brug, betydning*, København 1979, oversatt og bearbeidet for Skandinavia av Nils G. Bartholdy (forfatterbiografi)

## Eksterne lenker
* 
*«Ottfried Neubecker wird 100»http://www.flaggenkunde.de/neues/2008-neubecker.html.
Nopal

**Nopal** er en grønnsak som stammer fra de ytterste delene av greinene til fikenkaktusen. Taggene fjernes fra disse, og de kuttes opp i biter. Nopal er en populær ingrediens i det meksikanske kjøkkenet, særlig i retter som eggerøre med nopal og taco med nopal, samt som tilbehør til andre retter. De selges vanligvis ferske, men forekommer også sylta.

Ordet nopal kommer fra nahuatl *nopalli*.

## Eksterne lenker
* Informasjon om nopal
Aztekisk skrift

**Aztekisk skrift** er et piktografisk og ideografisk skriftsystem som blei brukt i det sentrale Mexico av aztekerne til å skrive klassisk nahuatl. De fleste aztekiske kodeksene skrevet med dette skriftsystemet blei brent etter spanjolenes erobring av Amerika.

De aztekiske skrifttegna har ingen fast verdi, og tekstene må leses omtrent på samme måte som en rebus. De eneste standardiserte tegna er for enkelte planter, dyr, kroppsdeler, naturfenomener og kulturelle objekter, samt navna på de 20 første dagene i kalenderen.

Den aztekiske skrifta stammer sannsynligvis fra zapotekisk skrift, og har mange fellestrekk med mixtekisk skrift.

## Eksempler

Fil:Signo Atl.png|Atl («vann»)
Fil:Signo Calli.png|Calli («hus»)
Fil:Signo Xóchitl.png|Xochitl («blomst»)
Fil:Tenochtitlan glyph.jpg|Tenochtitlan


## Se også
* Aztekerkalender

## Eksterne lenker
*
Flickan och rövaren

«***Flickan och rövaren***» er et skillingstrykk av ukjent opprinnelse, samlet av Alf Prøysen til sin visespalte i «Magasinet for alle» på 1950-tallet.

## Teksten

**1.**En flicka sig gangar i grönskande skog,
så händer att miste på vägen hon tog.
Alt djupare inn uti skogen det bar
hon visste till sist inte rätt var hon var.

**2.**Men bäst som går där i ovisshet svår,
så kommer en rövare fram ur et snår,
hon tänkte att skrika men munnen hon slöt
ty rövaren var allt för inderligt söt.

**3.**Med blossande ögon och rosor i hyn,
hon bad att få räda på vägen till byn.
Den kan jag Er visa, sade rövaren blott,
doch ej förän lön för besväret jag fått.

**4.**Säg prisen, bad flickan, mer eldröd änn nyss,
en småsak, sade rövaren och knep sig en kyss.
Och vagen beskrev han så enkelt och lätt
Håll ständigt till vänster så hittar Ni rätt.

**5.**Bort skyndar sig flickan så snadd som en hind
men kom snart tilbaka med blossande kind.
Förlot mig, Herr Rövare, sade hon ömt,
det råd som Ni gav mig, det haver jag glömt.

**6.**Nuväl. sade rövaren, om minnet har flytt,
så får Ni betala Er avgift på nytt.
Betalingen og han förstås utan prut
och vägen beskrev han presis som förut.

**7.**Ack sukkade flickan, snart skymmar det på,
och ensam i skogen jag törs inte gå,
och så får jag hoppas att Ni inte vil
att jag skal bli utsatt för en rövare till.

**8.**O nei, sade rövaren, om Ni meg betror,
så skall jag ledsaga Er hem till Er mor,
och rövaren som blivit om hjärtat helt varm
bjöd höfligt och artig åt flickan sin arm.

**9.**Till landliga hyddan det sen bar i hast,
och där säger sagan blev rövarn satt fast,
han smidde sig bojor til enn nitten års tös,
så hårdt att han aldrigen mer kommer lös.

**10.**Och denna sin fångenskap trivdes han i,
för allt uti världen han vil ej bli fri.
Ja så kan det gå med en hastig kurtis
och det kan man kalla för rövarepris.


## Kilder
*De gamle visene 4 med Alf Prøysen, Forlaget For Alle, Oslo 1975
Jeg fikk en sorg så stor

«***Jeg fikk en sorg så stor***» er et skillingstrykk av ukjent opprinnelse. Det ble samlet og presentert i Alf Prøysens visespalte i Magasinet For Alle på 1950-tallet.

## Teksten

**1.**Jeg fikk en sorg så stor i mine unge dager,
som aldri ende får så lenge som jeg lever,
som aldri slukkes ut så lenge jeg er til,
hjelp meg trofaste Gud gjør med meg hva du vil.

**2.**I stede for brudeseng, i barselseng jeg træde,
i stede for spill og dans jeg hører barnet græde,
i stedet for kjærlighet jeg nu bedragen var,
i stedet for vennen min jeg nu slett ingen har.

**3.**Jeg ønsker deg min venn så mange gode netter,
som lunden den har løv som hasselen den har nøtter,
som fisken ut i sund som fuglen ut i lund,
som stjerner uten tall i himmelens frydesal.

**4.**I mine barndomsdager jeg skjenket blev to skåler,
den ene drakk jeg ut, den blandet jeg med tårer,
den andre står til skjenk for meg o akk o ve,
jeg drikker daglig den med stor bedrøvelse.


## Kilder
*De gamle visene 4 med Alf Prøysen, Forlaget For Alle, Oslo 1975
*Sangene i våre hjerter, Elin Prøysen, Damm 2007
Liste over sørkoreanske aviser

**Liste over sørkoreanske aviser** med utgiversted.

## Engelskspråklige
* *[[The Korea Herald]]* (Seoul)
* *[[The Korea Times]]* (Seoul)
* *[[Korea JoongAng Daily]]* (Seoul)

## Riksdekkende
* *[[Chosun Ilbo]]* (Seoul)
* *[[Dong-a Ilbo]]* (Seoul)
* *[[JoongAng Ilbo]]* (Seoul)
* *[[Hankook Ilbo]]* (Seoul)
* *[[Hankyoreh|The Hankyoreh]]* (Seoul)
* *[[Kyunghyang Shinmun]]* (Seoul)
* *[[Kookmin Ilbo]]* (Seoul)
* *[[Seoul Shinmun]]* (Seoul)
* *[[Munhwa Ilbo]]* (Seoul)
* *[[Segye-Ilbo]]* (Seoul)
* *[[Good Day (newspaper)|Good Day]]* (Seoul)
* *[[Sports Seoul]]* (Seoul)
* *[[Sports Chosun]]* (Seoul)
* *[[Sports Today (newspaper)|Sports Today]]* (Seoul)
* *[[Ilgan Sports]]* (Seoul)
* *[[Herald Economy]]* (Seoul)
* *[[Maeil Gyeongje]]* (Seoul)
* *[[Seoul Gyeongje]]* (Seoul)
* *[[Hankook Gyeongje]]* (Seoul)
* *[[Financial News (Korea)|Financial News]]* (Seoul)
* *[[Stock Daily]]* (Seoul)
* *[[Money Today]]* (Seoul)
* *[[Electronics Daily]]* (Seoul)

## Regionale
* *[[Daejeon Ilbo]]* (Daejeon)
* *[[Chungcheong Daily]]* (Cheongju)
* *[[Dongyang Ilbo]]* (Cheongju)
* *[[Gangwon Ilbo]]* (Chuncheon)
* *[[Kookje Shinmun]]* (Busan)
* *[[Gangwon Shinmun]]* (Wonju)
* *[[Jeju Ilbo]]* (Jeju)
* *[[Halla Ilbo]]* (Jeju)
* *[[Gyeongnam Domin Ilbo]]* (Sør-Gyeongsang)

## Eksterne lenker
*  Korea Association of Newspapers
*  Korean Commission of Press 
*  Korea On-line Newspaper Association
*  Korean Specified Newspaper Association
*  MediaSIS; Media Statistics Information System
Eikeskuddvikler

**Eikeskuddvikler** (*Lobesia reliquana*) er en sommerfugl i gruppen av viklere (Tortricidae).  

## Utseende
En liten til middelsstor (vingespenn 12–14 millimeter) vikler med forholdsvis smale og tilspissede vinger. Forvingens grunnfarge er oker med to ovale, blågrå flekker ved bakkanten, fra hver av disse går det et uregelmessig, bredt, lyst tverrbånd til framkanten. Ved framkanten mellom de to tverrbåndene er det en stor, svart flekk med lys kjerne, denne kan også strekke seg utenfor det ytre tverrbåndet. Bakvingen er lyst gråbrun.

## Levevis
Denne arten lever i løvskog der larvene utvikler seg mellom sammenspundne blader på eik (*Quercus* spp.), av og til bjørk eller andre løvtrær. De voksne sommerfuglene flyr i mai–juni.

## Utbredelse
Den er utbredt over det meste av Europa unntatt den nordligste delen, og i det nordlige Asia. I Norge er den utbredt langs kysten nord til Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Lobesia]]* Guene, 1845
******** **eikeskuddvikler** *Lobesia reliquana* (Hübner, 1825)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lobesia_reliquana.html
* *Lobesia reliquana* på UK Moths: http://ukmoths.org.uk/show.php?bf=1106
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364215

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Friervisa

«**Friervisa**» er et skillingstrykk. Alf Prøysen presenterte den i sin visespalte i *[[Magasinet for Alle]]* i 1957.

## Teksten

**1.**Friere haver alle piker aller minst har ikke jeg,
de er så full av smil og smiger så jeg av dem er kjed og lei,
kom piker o kom, o kom o tag nogle av disse friervrak.

**2.**Gjevnlig på døren banker hver aften en skoleholder og en seregant,
dertil en gammel lysestøper en kjøpmannssønn og en musikant.
Av dem jeg mange løyer har thi jeg blott holder dem for narr.

**3.**Nede i porten stander hver aften mannfolk i store hopetall,
lengselsfullt vanker deres tanker at jeg ned til dem komme skal.
En gang i mellom går jeg der ned straks taler de om kjærlighet.

**4.**Går jeg på gaten, glor og glaner mannfolk i store hopetall,
alle for meg bukker og skraper jeg kneiser bare stoltelig,
hvis de meg ti til kone får tror jeg de rent fra forstanden går.

**5.**Nede i byen bor der en slakter han har en sønn som har meg så kjær,
på herregården bor en forpakter han sukker hver gang meg meg ser.
Og jeg ved mange mange fler som sukker hver gang de meg ser.

**6.**Jeg hadde visselig fått en keiser hvis jeg blott dertil var født
det var no mere enn en Schweitser som her forleden bød seg til.
Thi jeg er smukk og rik og fin og har et lite pengeskrin.


## Kilder
*De gamle visene 4 med Alf Prøysen, Forlaget For Alle, Oslo 1975
Ulens kvintett

**Ulens kvintett** var ei norsk gammeldansgruppe, som kom fra Sel og Folldal, og ga seg i 1993. Navnet kommer av orkesterlederen sitt etternavn. 

## Besetning
* Øystein Ulen – trekkspill
* Kjell Grothe – trekkspill
* Jan Moen – trekkspill
* Arild Plassen – fele
* Magne Bø – fele
* Olav Juvshoel – fele
* Jan Haugstulen – gitar
* Øyvind Grindstuen – bassgitar/kontrabass

## Diskografi
**Elvesøg* (1988)
**Selsbrure* (1989)  
**Lugume leikje* (1991) 
**Gjensynsglede* (2002) 

## Meritter
**1986 Gull på Landsfestivalen i Gamaldansmusikk, [[Førde]]*
**1987 Gull på Landsfestivalen i Gamaldansmusikk, [[Heimdal (tettsted)|Heimdal]]*
**1988 Gull på Landsfestivalen i Gamaldansmusikk, [[Vinstra]]*
**1991 Sølv på Landsfestivalen i Gamaldansmusikk, [[Vågå]]*
*''1992 Gull på Landsfestivalen i Gamaldansmusikk, Geilo
Kjersti Horn

**Kjersti Horn** (født 1977) er en norsk teaterregissør og teatersjef ved Det Norske Teatret. Hun har hatt mange regioppgaver ved flere avde største scenene i Norden, og regnes blant Norges mest markante regissører. I 2023 mottok hun to Heddapriser. 

## Bakgrunn
Horn er datter av skuespiller, teatersjef og tidligere kulturminister Ellen Horn og Scenograf Per Horn. Hun er gift med lyddesigner Erik Hedin, sammen har de fire barn. Horn er utdannet ved teaterregilinjen ved Dramatiska institutet i Stockholm, hvor hun fullførte studiene i 2006. 

Hun er født med skjelettsykdommen spondylo-epyphyfysealdysplasi. 

## Karriere
I sin studieperiode satt hun blant annet opp *Natta syng sine songar* av Jon Fosse på Stockholms Stadsteater. Horn har hatt regien på stykker som *Shopping And Fucking* (1998), *Disco Pigs* (1999), *Knivskarpe polaroider* (2001), *Medeas Barn* (2004). Hun var med som danser i Jo Strømgren-forestillingen *Lux Aeterna* (2002). Hun laget også dreieboken for Robert Wilsons oppsetning av Peer Gynt (2005). Sommeren 2006 hadde hun regien på Knut Nærums barnestykke-utgave av *Peer Gynt* i Frognerparken, som ble spilt av andreårsstudentene på Teaterhøgskolen. 

I januar 2008 hadde Kjersti Horn regien på *Mitt navn er Rachel Corrie* på Det norske teatret i Oslo. Stykket er basert på dagbøkene til fredsaktivisten Rachel Corrie, som stilte seg i veien for en bulldozer og ble drept i sitt forsøk på å redde et palestinsk hjem.

Høsten 2008 stod Horn bak regien på *Folkeutrydning – eller Leveren min er meningsløs*, av Werner Scwab, på Den Nationale Scene i Bergen.  Hun debuterte på Dramaten i Stockholm i 2008 med det kritikerroste stykket *Dumb Show* med den kjente Rein Brynjolfsson, som ble så populært at det ble flyttet til Stora scenen i januar 2009.

Høsten 2009 regisserte hun *Valerie Solanas 7* av Sara Stridsberg på Torshovteatret i Oslo. Stykket er basert på Stridsbergs prisbelønnede roman *Drømme-fakultetet*, og handler om feministen Valerie Solanas, som blant annet er kjent for mordforsøket på Andy Warhol i 1968. I januar 2010 hadde Kjersti Horn regien på Oslo Nye Teaters oppsetning av musikalen «Spring Awakening», bygget på Frank Wedekinds *Frühlings Erwachen* (manus/sangtekster: Stephen Slater, musikk: Duncan Sheik).

I januar 2011 satte hun opp stykket *Knutby* av Malin Lagerlöf på Hålogaland teater i Tromsø, med Anneli Drecker i en av hovedrollene. *Knutby* er et dokumentarisk teaterstykke som går bak historien om Knutby-saken og forsøker å forstå menneskene som dramaet handler om. Stykket er basert på den virkelig historien om Knutby.

I 2025 tiltrer hun som teatersjef ved Det Norske Teatret. Hun etterfølger Erik Ulfsby.

## Referanser
Torvald Haavardstad

**Torvald Haavardstad** (1893–1965) var en norsk lærer, rektor og Arbeiderpartiet-politiker fra Evje. Han var stortingsrepresentant for Aust-Agder i fire perioder 1931–45 og 1950–1953, og ordfører i Evje 1928–42, 1945–49 og 1959. Etter kommunesammenslåinga var han ordfører i Evje og Hornnes 1960–65.
## Biografi
Haavardstad var sønn av lensmann og gardbruker Olav Johnsen Haavardstad (1854–1898) og Olaug Salvesdotter Moi (1853–1920). Han tok eksamen ved Kristiansand lærerskole 1914. Haavardstad var lærer i Evje 1919–53, deretter skolestyrer 1953–59 og skoleinspektør 1959–61. Han var kirkesanger/klokker 1928–1956 og løytnant under nøytralitetsvernet 1916 – 1918.
 
Han var medlem av Evjes kommunestyre 1922–1961. Da de to kommunene Evje og Hornnes ble slått sammen til Evje og Hornnes i 1960 var Haavardstad ordfører i den nye kommunen frem til 1965. Fra 1945 til 1965 var Haavardstad også varaformann i Aust-Agder fylkesting. Han var aktiv som lokalhistoriker.

* Medlem, Finans- og tollkomiteen, 16.01.1952 – 19.01.1953
* Sekretær, Finans- og tollkomiteen, 19.01.1953 – 10.01.1954
* Medlem, Den utvidede utenriks- og konstitusjonskomité, 13.12.1951 – 10.01.1954
* Medlem, Finans- og tollkomiteen, 23.01.1950 – 26.11.1951
* Midlertidig formann, Finans- og tollkomiteen, 26.11.1951 – 16.01.1952
* Visesekretær, Odelstinget, 17.01.1950 – 10.01.1954

## Referanser


## Eksterne lenker
*
Dansk Guldalderjazz Vol. 1–4

***Dansk Guldalderjazz Vol. 1–4*** er en samling av fire CD-er som kom ut i 1988. De inneholder jazzmusikk fra perioden 1940–1949 spilt av danske musikere som blant annet Svend Asmussen, Kai Ewans, Bernhard Christensen, Harlem Kiddies, Børge Roger Henrichsen og Henry Hagemann. 

Dansk Guldalderjazz Vol. 1–4 er tatt opp i den danske kulturkanonen under populærmusikk.

## Referanser
Ullensakers piker

**Ullensakers piker** er en erotisk folkevise som har overlevd i muntlig tradisjon, men som også finnes som skillingstrykk. I disse trykkene er de erotiske strofene vanligvis sløyfet eller nedtonet, men noen skillingsviseforleggere dristet seg til å trykke hele visens dristige innhold, men disse trykkene var alltid helt anonyme.

Alf Prøysen presenterte den pyntelige versjonen i 1957 i sin visespalte i «Magasinet for alle».

## De erotiske strofene

Og naar de saa har turet og hjem igjen skal gaae,
De seer sig om i Stuen, faaer en Ven at lide paa,
For i Aften hav Tak,
Mørkt bli'er det i Nat,
Jeg er saa red at Skjælmene paa Veien ta'r mig fat.

Han mærker snart Signalet, og følger Pigen hjem,
Og hjælper af hende Klæderne og følger med i Seng.
Strax en Kys han da faaer,
Og paa Brystet han ta'er,
Og Pigens Blod det rinder, som det fuldt af Fluer var.

Nu vil hun ikke længer, han paa Barmen røre skal,
Men følger ham saa venlig udi sin mørke Dal,
Der er Bakker og Strand,
Og en Kilde med Vand,
Som herlig pryder Skoven udi det mørke Land.

Og midt udi Dalen en Hule aabner sig.
Der følger hun hans Lille for at faa skjule sig.
Udi Kilden saa varm,
Der blev Glæde og Alarm,
Og stakkels lille Adam blev hastig mat og arm.

Gud hielpe alle Gutter, som Lyst til Dalen faa;
Thi Pigens Dal er frugtbar skjønt tidt er tørre Aar.
Snart med Barnet paa Skjød,
Dem beklager sin Nød,
De faaer dyrt betale, for de i Skoven løb. 


## Tekst fra «Magasinet for alle»

**1.**Om fremmede personer vi synger gang på gang,
men om våre bygdens piker vi aldrig hører sang,
om de piker i flor som i Ullensaker bor
om dem vi synge vil, om vi aldri kan et ord.

**2.**Til kirken går de alle de hører og de ser,
alt hva der foretages av alle og enhver.
De med andakt så stor merker klokkerens ord,
og lytter også gjerne til de sangere i kor.

**3.**Men hva vi må oss lære for å leve her på jord,
den tingen de forglemmer og derfor prestens ord.
Blott som avner for vind går forbi deres sinn
og for at se og blive sett kun derfor går de inn.

**4.**De først og fremst betrakter de gutter som der er,
dernest på stasens mønster på alle og enhver.
Hvordan kjoler de bar hvordan sløyferne var
om fedrene gikk riktig når barnet de frembar.

**5.**På alle baller og på danser er deres rette sted,
de elsker ikke stillhet som de kun kjedes ved.
Blott ved musikk og sang og ved glassenes klang
og om det er en gutt som vil tage dem på fang.

**6.**Han merker straks signalet og følger henne hjem,
men ofte bliver veien lang forinnen de når frem,
og han kysser hennes munn rundt om livet han tar
da koker hennes blod som det fullt av fluer var.

**7.**Om kjærlighet de taler med mange smukke ord,
og begge er de glade de i Ullensaker bor,
der bukker og strand og en kilde med vann
og skogen trives herlig i dette skjønne land.

**8.**Gud hjelpe hver en ungkar som her i bygden går,
for pikene i Ullensaker inte fred han får.
Når med barnet på skjød, hun beklager sin nød
da får han dyrt betale alt det som han forbrød.


## Kilder
*De gamle visene 4 med Alf Prøysen, Forlaget For Alle, Oslo 1975
China National BlueStar

**China National BlueStar** (kinesisk: 中国蓝星, pinyin: *Zhōngguó lánxīng*) er et kinesisk selskap innen kjemisk industri. Det har sine røtter tilbake til Lanzhou i provinsen Gansu i Folkerepublikken Kina, der det begynte som selskapet BlueStar og drev med rensing, filtering og resirkulering av vann. Det ekspanderte raskt. I 1996 flyttet det sitt hovedkvarter til Beijing, og ekspansjonen skjøt ytterligere fart.

BlueStar lager kjemiske materialprodukter som brukes innen en bredt spekter av felter fra luftfart og bygningsindustri til tekstiler og solenergi. Det er Kinas største silisiumkonsern. I 2011 kjøpte BlueStar Elkem fra Orkla ASA.

BlueStars moderselskap, ChemChina, er kjent som et av Kinas mest markedsorienterte statseide foretak.

## Referanser
Bjørn Turtums gammeldansorkester

**Bjørn Turtums gammeldansorkester** er ei norsk gammeldansgruppe, som kommer fra Lom i Gudbrandsdalen.

## Besetning
### Nåværende medlemmer
* (1976–) Bjørn Turtum – trekkspill
* (1986–) Stig Rune Byrøygard – trekkspill
* (2010–) Ole Foss – fele
* (1988–) Kolbein Kjørren – gitar
* (2010–) Arne Stasviken – bassgitar

### Tidligere medlemmer
* Ole Kristian Gråv – fele
* Asbjørn Stensrud – fele
* Tor Arne Sandviken – bassgitar

## Diskografi
**Nytt frå bygdom* (1994) 
**På bukkeball* (2007) 

## Meritter
**1993 Gull på Landsfestivalen i Gamaldansmusikk, [[Stryn]]*
*''1999 Sølv på Landsfestivalen i Gamaldansmusikk, Geilo

## Referanser
Bjørn Turtums Gammeldansorkester gir ut plate
Tairia Flowers

**Tairia Flowers** (født 1981) er en amerikansk softballspiller som deltok i de olympiske leker 2004 i Athen og 2008 i Beijing.

Flowers ble olympisk mester i softball under sommer-OL 2004 i Athen. Hun var med på det amerikanske laget som vant softballturneringen foran Australia og Japan. USA vant finalen mot Australia med 5–1 og ble olympiske mestere for tredje gangen på rad.

Fire år senere, under sommer-OL 2008 i Beijing, vant hun en sølvmedalje med det amerikanske softballdamelaget. USA tapte finalen mot Japan med –3. Det var første gangen som USA ikke ble olympiske mestere i softball og det var den fjerde og siste gangen som softball var med som olympisk sport.

## OL-medaljer
*  2004  Athen - **Gull** i softball  USA
*  2008  Beijing - Sølv i softball  USA

## Eksterne lenker
*
Liste over sosialistiske stater

Dette er en **liste over sosialistiske stater**. En sosialistisk stat ledes av et kommunistparti som grunnlegger sine verdier på marxisme-leninisme som har innført et sosialistisk økonomisk system i et gitt land. Denne artikkelen omhandler ikke land med konstitusjonelle referanser til sosialisme og land styrt av mangeårige sosialistiske bevegelser (som for eksempel Venezuela). Den omhandler stater som definerer seg enten som en sosialistisk stat eller som en stat ledet av et regjerende marxistisk-leninistisk parti i sin grunnlov. Av den grunn alene blir slike stater ofte kalt «kommunistiske stater».

Den sosialistiske staten er mer enn en regjeringsform hevder marxisme-leninismen. En sosialistisk stat kan kun eksistere i land med et sosialistisk økonomisk system. Det er eksempler på flere stater som har innført en sosialistisk styreform før de oppnådde sosialisme. For eksempel ble de tidligere sosialistiske statene i Øst-Europa ble etablert som folkedemokratier (et utviklingsstadium mellom kapitalisme og sosialisme). På spørsmålet om de marxistisk-leninistiske styrte landene i Afrika og Midtøsten anså Sovjetunionen ingen av dem som sosialistiske state og omtalte dem som «sosialistisk-orienterte stater».

Den marxistisk-leninistiske bevegelsen er den eneste kommunistiske strømningen som har klart å etablere en sosialistisk stat, og den eneste sosialistiske bevegelsen som har opprettet en sosialistisk stat i mer enn ett land (de andre er Libyas "jamahiriya-stat", Egypts arabiske sosialisme og Tanzanias Afrikansk sosialisme–de to sistnevnte var sterkt påvirket av marxisme–leninisme.) Andre varianter av sosialisme, som reformisme eller libertarisk sosialisme, snakker om etablering av sosialisme - det skal bemerkes at etablering av sosialisme ikke er det samme som å etablere en sosialistisk stat. Bevegelser som trotskisme har forsøkt å etablere sosialistiske stater, men har mislyktes. Dette har imidlertid ikke stoppet andre sosialistiske bevegelser som kritiserer den marxistisk-leninistiske oppfatningen av den sosialistiske staten (eller ideen om en sosialistisk stat).

## Sosialistiske stater

## Folkedemokratiske stater

## Sosialistisk-orienterte stater
### Folkedemokratier

### Nasjonale demokratier
Aladdin, eller Den forunderlige Lampe

***Aladdin, eller Den forunderlige Lampe*** er et lystspill skrevet av den danske forfatteren Adam Oehlenschläger. Det ble trykket i *Poetiske Skrifter, bind 2* fra 1805.

Lystspillet tar utgangspunkt i historien om Aladdin i *[[Tusen og en natt]]*. Det er skrevet på vers og har et tallrikt persongalleri.

Stykket hadde urpremiere på Det Kongelige Teater 17. april 1839.

*Aladdin, eller Den forunderlige Lampe* er tatt opp i Danmarks kulturkanon under scenekunst.

## Referanser

 


## Eksterne lenker
*
Felleslista

**Felleslista** (samisk: **Oktasašlista**) er en norsk, samisk valgliste som ble etablert til Sametingsvalget 2009, i valgkrets 1 - Nuortaguovllu válgabiire/Østre valgkrets. Den er partipolitisk og organisasjonsmessig uavhengig.

Felleslista har mye til felles med Tana Fellesliste (Deanu Oktasašlistu), som ble etablert til kommunestyrevalget i Tana i 2007, men siden valgkretsene ble større ved Sametingsvalget 2009 enn tidligere valg måtte valglisten og navnet tilpasses den nye valgkretsinndelingen.

Felleslistas øverste tre kandidater ved Sametingsvalget 2009 var:
# Hartvik A. Hansen
# Nils A. Gaup 
# Tone W. Ånetsen

De fikk totalt 112 stemmer, som var 6,6 % av stemmene i valgkretsen. Dette ga ingen representanter til Sametinget for perioden 2009-13.

Valgprogrammet deres for Sametingsvalget 2009 var bl.a.:
* Endre Sametinget, til 7 medlemmer i Sametingsrådet og 3 hovedutvalg valgt etter forholdstallsvalg
* Gjeninnføring av utjevningsmandatene på Sametinget 
* La sjølaksefiskerne selv få fortsette fisket, og nei til konsesjonsordning
* Motorferdselloven må sikre barmarkskjøring til nyttekjøring 
* Spesielt Lofotenområdet må skjermes for oljeleting
* Satsing på en styrt og kontrollert opplevelsesturisme, for å gi arbeidsplasser 
* Skjerming av villaksbestanden, mot genetisk forurensing og laksesykdommer
* Økologisk Reindrift; reintallet må tilpasses beitegrunnlaget 
* Sterkere beskatning av skadedyr og rovdyrbestandene 
* offentlige velferdstilbud gjennom staten og kommunene
* Sikre at intensjonen i samelovens språkregler følges

## Se også
*Tana Fellesliste

## Referanser
Indenfor Murene (skuespill)

***Indenfor Murene*** er et skuespill skrevet av den danske forfatteren Henri Nathansen. Det hadde premiere på Det Kongelige Teater 23. mars 1912. 

Skuespillet følger den unge jødiske kvinnen Esther Levin, som til tross for sin fars misbilligelse forelsker seg i den kristne Jørgen Herming. 

*Indenfor Murene*  er tatt opp i Danmarks kulturkanon under scenekunst.

 

## Referanser
Geremie R. Barmé

**Geremie R. Barmé** (født 1954) er en australsk sinolog og  historiker ved Australian National University. 

Hans forskningsinteresser er det 20. århundres kinesiske intellektuelle og kulturelle historie; kinesisk kulturell og intellektuell debatt; moderne historiografi; Ming-Qing litteratur og estetikk; kulturrevolusjonens historie, og byen Beijings historie.

Han har skrevet blant annet om det moderne Kina og om kinesiske dissidenter.

## Verker i utvalg
* «Beijing Days, Beijing Nights», i *The Pro-Democracy Protests in China: Reports from the Provinces*, redigert av Jonathan Unger, Armonk, NY: M.E. Sharpe, Inc., 1991
* *Le Cinéma chinois*,  sammen med Marie-Claire Quiquemelle og Jean-Loup Passek, Éditions du Centre Pompidou, 1992, (1. utgave 1985) ISBN 2-85850-263-3.
* *Shades of Mao: The Posthumous Cult of the Great Leader*, Armonk, NY, M.E. Sharpe, 1996.
* *In the Red: On Contemporary Chinese Culture*, New York, Columbia University Press, 1999.
* *An Artistic Exile: A life of [[Feng Zikai]] (1898–1975)*, Berkeley, University of California Press, 2002.
* *The Forbidden City*, Profile Books, 2008, ISBN 1846680115

## Referanser


## Eksterne lenker
* Beijing Days, Beijing Nights
Bjørn Olav Hammerstad

**Bjørn Olav Hammerstad** (født 28. mai 1974) er en norsk journalist, forfatter og fotograf. Han har vokst opp i Alversund utenfor Bergen, og har studert retorikk og medievitenskap ved Universitetet i Bergen. Han er journalist i avisen Dagen. Han er tidligere informasjonsansvarlig i menigheten Levende Ord og har også vært rektor ved Levende Ord bibelskole. Da det oppstod strid rundt pastor Enevald Flåthens rolle i menigheten, var Hammerstad blant de som kritiserte ham offentlig.

Han debuterte som barnebokforfatter med boken *[[Maja Mill : helt tilfeldigvis meg]]* i 2010. I mai 2011 kom han med oppfølgeren *Maja Mill og drageegget*.https://www.tanum.no/_barn-og-ungdom/barneboker/maja-mill-og-drage-egget-bj%C3%B8rn-olav-hammerstad-9788293012030 I 2013 kom *Maja Mill – drømmer, venn og tyv*. Hammerstad har også skrevet boken *Historien om John Wesley*, som er en biografi. Den kom ut ved IKO forlag i 2012. *Historien om John Wesley* er også kommet ut på dansk.

## Referanser
Maja Mill : helt tilfeldigvis meg

***Maja Mill – helt tilfeldigvis meg*** er en barnebok skrevet av Bjørn Olav Hammerstad og utgitt ved forlaget Lengt. Boken kom ut i 2010 og var med i Leselystaksjonen samme år. Boken kom også ut på lydbok ved Lydbokforlaget i 2011. I 2011 kom oppfølgeren Maja Mill og drageegget. I 2013 kom den tredje boken i serien, Maja Mill drømmer, venn og tyv. Litteraturviter Hilde Dybvik plasserer Maja Mill i en slags barnelitteraturens Chick lit-tradisjon.

## Eksterne lenker
* Maja Mills nettsted
Sylfiden (1836)

***Sylfiden*** er en dansk ballett av August Bournonville fra 1836 med musikk av Herman Severin Løvenskiold. Balletten er Bournonvilles versjon av den franske balletten som er skrevet over Charles Nodiers romantiske novelle Trillby ou le lutin d'Argail.

Bournonville laget mer enn 50 balletter og *Sylfiden* anses som hans hovedverk.

Balletten hadde urpremiere på Det Kongelige Teater 28. november 1836 med Bournonville selv i hovedrollen.

*Sylfiden* er tatt opp i Danmarks kulturkanon under scenekunst.

## Referanser
Jenny Topping

**Jenny Louise Topping** (født 1980) er en amerikansk softballspiller som deltok i de olympiske leker 2004 i Athen.

Topping ble olympisk mester i softball under Sommer-OL 2004 i Athen. Hun var med på det amerikanske laget som vant softballturneringen foran Australia og Japan. USA vant finalen mot Australia 5-1 og ble olympiske mestere for tredje gang på rad.

## OL-medaljer
*  2004  Athen -  **Gull** i softball  USA

## Eksterne lenker
*
Operasjon Passop

**Operasjon Passop** var en  vellykket sabotasjeaksjon som fant sted i havnen i Moss 10. mars 1945. Den gang senket lokale medlemmer av Milorg, ved hjelp av en hjemmelaget torpedo, den store flytekranen «Goliat», som skulle losse seks store lokomotiver fra skipet D/S «Pommern».

## Bakgrunn
«D/S Pommern» skulle opprinnelig ha blitt losset i Horten, men flytekranen der hadde blitt ødelagt under et bombeangrep mot Marinens Hovedverft natt til 23. februar 1945. «Goliat» ble fraktet fra Larvik til Værlebrygga i Moss dagen før aksjonen. Kranen, som i 1929 var Norges største av sitt slag, hadde en løfteevne på 150 tonn og var omtrent 55 meter høy over dekk. Lokomotivene skulle bistå tyskernes utskiping av soldater og materiell til kontinentet.

## Torpedoen
Torpedoen, som ble kalt «Fisken», ble i løpet av tre måneder laget av Eilert Thorgersen og Georg Gornitzka ved Thorgersens bilverksted i Kongensgate i Moss. Den opprinnelige planen var å senke et av troppetransportskipene som stadig anløp Moss havn på den tiden. Torpedoen hadde 21&nbsp;kg plastisk sprengstoff, elektrisk tennmekanisme, et 12 volts akkumulatorbatteri og vannballast. Motoren var en gammel startmotor fra en personbil. Propellen var fra en gammel utenbordsmotor.

## Aksjonen
Sammen med Ragnar Larsen var det Thorgersen og Gornitzka som stod for selve sabotasjeaksjonen. De bar torpedoen rundt det gamle Kurbadet i Moss, mellom tyske vaktskur og ned til stranden. Torpedoen ble siktet inn mot en av flytekranens pongtonger og gikk av med eksplosjon som skal ha blitt hørt over store deler av byen. Eksplosjonen skal ha laget et hull på omtrent to ganger tre meter og ført til at «Goliat» sank langsomt til 5,5 meters dyp.

## Etterspill
Tyskerne skal ikke ha satt i verk tiltak basert på mistanke om lokal sabotasje. Aksjonen kan ha forstyrret tyskerne transportmuligheter mot slutten av krigen. Etter krigen ble Thorgersen, som leder av aksjonen, tildelt «King's Medal for Courage in the Cause of Freedom» av engelske myndigheter.

## Torpedoen «Bror»
En torpedo identisk med «Fisken», ble ferdig akkurat til frigjøringen. Planen for denne, som ble kalt «Bror», var å senke «Isar», angivelig et søsterskip til mer beryktede DS «Donau». Etter å ha vært forsvunnet i mange år, ble torpedoen gjenfunnet blant noe skrap i et av Forsvarsmuseets lagre ved Karljohansvern i Horten. Torpedoen er nå utstilt av Moss og Rygge Forsvarsforening ved Rygge Museum.

## Referanser
Marissa Carpadios

**Marissa Carpadios** (født 30. desember 1977 i Brisbane), australsk softballspiller som deltok i de olympiske leker 2004 i Athen.

Carpadios vant en olympisk sølvmedalje i softball under sommer-OL 2004 i Athen. Hun var med på det australske laget som kom på andreplass i softballturneringen bak USA.  Australia tapte finalen til USA med 1-5.

## OL-medaljer
*  2004  Athen - Sølv i softball  Australia

## Referanser


## Eksterne lenker
*
Mørk skuddvikler

**Østlig skuddvikler** (*Lobesia virulenta*) er en sommerfugl i gruppen av viklere (Tortricidae).  Denne arten ble først beskrevet i 1991.

## Utseende
En ganske liten (vingespenn 10-13 millimeter) og tettbygd vikler. Forvingen er rødbrunt spraglete med to litt utydelige, lyse tverrbånd. Mellom disse er det ved framkanten en kommaformet og en liten, rund, svart flekk. Vingespissen er mørk. Bakvingen er gråbrun, blekere ved roten.

## Levevis
Larven kan leve på mange ulike planter, både bartrær (for eksempel lerk), løvtrær og urter.

## Utbredelse
Arten har en ganske begrenset utbredelse i Europa og er kjent fra Tsjekkia, Slovakia, Tyskland, Polen, Baltikum og Fennoskandia. Den finnes også i Øst-Asia. I Norge er den funnet spredt langs kysten vestover til Aust-Agder og dessuten i Sør-Trøndelag.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Lobesia]]* Guene, 1845
******** **østlig skuddvikler**, *Lobesia virulenta* Bae & Komai, 1991

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lobesia_virulenta.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364216

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.